गुजरात :  किसानों ने 250 ट्रेक्टर आलू सड़क पर फेंका  
किसान आलू की बंपर पैदावार के बाद दाम गिरने से परेशान हैं। दिसा में इन दिनों आलू के दाम एक रुपये किलो तक आ गए हैं।
गुजरात के दिसा कस्बे में हजारों किसानों ने प्रदर्शन करते हुए सड़क पर करीब 250 ट्रेक्टर आलू फेंक दिया। ये किसान आलू की बंपर पैदावार के बाद दाम गिरने से परेशान हैं। दिसा में इन दिनों आलू के दाम एक रुपये किलो तक आ गए हैं।  किसानों का कहना है कि राज्य सरकार उनके इस संकट का समाधान नहीं निकाल रही इसलिए उन्होंने ऐसा कदम उठाया है। प्रदर्श के दौरान किसानों ने मोदी सरकार के खिलाफ जमकर नारेबाजी भी की। कुछ दिन पहले पंजाब के जालंधर में भी किसानों ने इसी तरह का प्रदर्शन किया था।